|  |  |  |
| --- | --- | --- |
| ГРБОВИ ЗА МЕМОРАНДУМ | Szerb Köztársaság  Vajdaság Autonóm Tartomány  **Tartományi Oktatási, Jogalkotási,**  **Közigazgatási és Nemzeti Kisebbségi - Nemzeti Közösségi Titkárság**  Mihajlo Pupin sugárút 16., 21000 Újvidék  Telefon: +381 21 487 40 35  ounz@vojvodinа.gov.rs | |
|  | SZÁM: 000255194 2025 09427 001 000 000 001. | KELT: 2025. 01. 29. | |
|  |  |  | |

A Vajdaság Autonóm Tartomány területén az alap- és középfokú oktatás és nevelés, valamint a diákjólét területére vonatkozó programtevékenységek és projektek finanszírozására és társfinanszírozására irányuló költségvetési eszközök odaítéléséről szóló tartományi képviselőházi rendelet (VAT Hivatalos Lapja, 14/2015. és 10/2017. szám) 5. szakasza, továbbá a Tartományi Oktatási, Jogalkotási, Közigazgatási és Nemzeti Kisebbségi - Nemzeti Közösségi Titkárság költségvetési eszközeinek odaítéléséről a középfokú oktatás oktatási és nevelési folyamata színvonalának emelésére Vajdaság Autonóm Tartomány területén megvalósuló programok és projektek - a Vajdaság AT székhelyű középiskolák diákjainak a 2025. évi újvidéki Oktatási Kiállításra való szervezett szállítása költségeinek finanszírozásáról és társfinanszírozásáról szóló szabályzat (VAT Hivatalos Lapja, 5/2025. szám) 2. szakasza alapján, figyelemmel a Vajdaság Autonóm Tartomány 2025. évi költségvetéséről szóló tartományi képviselőházi rendeletre (VAT Hivatalos Lapja, 57/2024. szám) a Tartományi Titkár

**PÁLYÁZATOT  
hirdet**

**A KÖZÉPFOKÚ OKTATÁS OKTATÁSI ÉS NEVELÉSI FOLYAMATA SZÍNVONALÁNAK EMELÉSÉRE MEGVALÓSULÓ PROGRAMOK ÉS PROJEKTEK - A VAJDASÁG AT SZÉKHELYŰ KÖZÉPISKOLÁK DIÁKJAINAK A 2025. ÉVI ÚJVIDÉKI OKTATÁSI KIÁLLÍTÁSRA VALÓ SZERVEZETT SZÁLLÍTÁSA KÖLTSÉGEINEK FINANSZÍROZÁSÁRÓL ÉS TÁRSFINANSZÍROZÁSÁRÓL**

A Tartományi Oktatási, Jogalkotási, Közigazgatási és Nemzeti Kisebbségi - Nemzeti Közösségi Titkárság, a pénzügyi tervvel és a 2025. költségvetési év pénzügyi lehetőségeivel összhangban, a középfokú oktatás oktatási – nevelési folyamata színvonalának emelésére megvalósuló projekteket - a Vajdaság AT székhelyű középiskolák diákjainak a 2025. évi újvidéki Oktatási Kiállításra való szervezett szállítási költségeit - 2.000.000,00 dinár összegben finanszírozza és társfinanszírozza.

Pályázati részvétellel a Szerb Köztársaság, az autonóm tartomány vagy a helyi önkormányzat által alapított, Vajdaság Autonóm Tartomány területén működő középfokú oktatási intézmények rendelkeznek. A szóban forgó eszközöket a középfokú oktatás oktatási – nevelési folyamata színvonalának emelésére - a Vajdaság AT székhelyű középiskolák diákjainak a 2025. március 20-22. időszakában az újvidéki Oktatási Kiállításra való szervezett szállításának költségeire szántuk.

A pályázónak a pályázati kérelemhez mellékelni kell:

1. az adószámról szóló igazolás fénymásolatát,
2. nem kötelező érvényű árajánlatot a diákok újvidéki Oktatási Kiállításra történő szállítása áráról, a szolgáltatást igénybe vevő résztvevők számának feltüntetésével.

**KÉRELMEK ELBÍRÁLÁSA ÉS A PÁLYÁZÁS MÓDJA**

Az eszközöknek az igénybe vevők számára való odaítéléséről - a beérkezett kérelmeket megvitató Pályázati Bizottság javaslatára a tartományi titkár dönt.

Az eszközök odaítélésének mércéi az alábbiak:

* a célcsoport nagysága,
* a projekt szerinti célcsoport bevonásának foka,
* a társintézményeknek a projekt megvalósításába való bevontsága.

**A PÁLYÁZATI KÉRELMEK BENYÚJTÁSÁNAK MÓDJA:**

A pályázati kérelmeket, kizárólag a Tartományi Titkárság honlapján közzétett űrlapon kitöltve, papír formában, lezárt borítékban az alábbi címre kell megküldeni:

**POKRAJINSKI SEKRETARIJAT ZA OBRAZOVANJE, PROPISE, UPRAVU I NACIONALNE MANJINE – NACIONALNE ZAJEDNICE**, **Bulevar Mihajla Pupina 16, 21000 Novi Sad** *(Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság, 21000 Újvidék, Mihajlo Pupin sugárút 16.)*a pályázat/program és projekt elnevezésének megjelölésével postai úton, vagy személyesen kell átadni a tartományi szervek iktatójában (a fentiekben feltüntetett címen) 9-től 14 óráig.

A teljes pályázati dokumentációt **2025. 01. 29-étől** lehet letölteni a Titkárság [**www.puma.vojvodina.gov.rs**](http://www.puma.vojvodina.gov.rs/) honlapjáról.

A Titkárság fenntartja jogát, hogy a pályázótól, szükség szerint, kiegészítő dokumentációt és információkat kérjen. Amennyiben a pályázó a hiánypótlási felhívásnak 8 napon belül nem tesz eleget, a Titkárság a pályázatot hiányosnak véli.

A pályázati kérelmek benyújtási határideje 2025. február 14.

**Egy jogi személy csak egy kérelmet** **nyújthat be.**

A Bizottság határozattal elutasítja a hiányos, a nem engedélyezett és a késve érkező pályázati kérelmeket.

**A pályázat megvalósításával kapcsolatos kiegészítő információk az alábbi telefonszámon kaphatók: 021/487- 4035.**

**Ótott Róbert**

**TARTOMÁNYI TITKÁR**